14. rujna u Domovinskom ratu

**Domovinski rat po nadnevcima**: 14. rujna u Domovinskom ratu.

- Protestna večer Udruženja književnika Srbije "Knin i Kninska krajina" protekla u znaku osuda "hapšenja i suđenja Jovana Opačića", jer je "postupak suprotan pravnoj državi, u kojem sud zloupotrebljava jedna nedemokratske i nesocijalističke politika".

- Na skupu u Krnjaku nedaleko Karlovca vođa SDS dr. Jovan Rašković najavio da će, ako dođe do konfederacije, u Jugoslaviji biti osnovana još jedna samostalna država, a zvat će se Krajina i imat će više od tri milijuna stanovnika.

- Sve JNA kasarne blokirane. Mnogi vojnici dezertirali ili uhićeni.

- Hrvatski branitelji Vukovara i Borova Naselja pretrpjeli velike gubitke.

- Na udaru srpskog topništva i zrakoplovstva i dalje Bosanska Posavina, Sarajevo, Mostar, Goražde, Bihać...

- Ne prestaje granatiranje Slavonske Posavine iz Bosne, Slavonski Brod pretrpio nova razaranja i žrtve.

- Hrvatskoj napokon odobren od Visokog komesarijata UN za izbjeglice prvi milijun dolara pomoći za zbrinjavanje prognanika i izbjeglica.

- U priopćenju Zajednice srpskog naroda u Republici Hrvatskoj istaknuto da je "osnivanju Zajednice pružen otpor iz redova onih snaga koje u tome činu 'prepoznaju' akt priznanja hrvatske države".

- Pobunjeni hrvatski Srbi minirali zadarski aerodrom, usprkos tvrdnjama UNPROFOR-a da piste na aerodromu nisu minirane, rečeno na konferenciji za novinare u Zadru.

- Cyrus Vance rekao novinarima u Beogradu, u prisutnosti Ćosića i Panića, kratko i jasno: "Prevlaka pripada Hrvatskoj".

**- U splitskom Okružnom sudu izrečena za 32 bivša oficira tzv. JNA iz mornaričke luke Lore: za ratni zločin 247 godina zatvora.**

- Predsjednici dr. Tuđman i Izetbegović dogovorili u Ženevi da se sporna pitanja muslimanskog pristupa moru i njeg razgraničenja u BiH prepuste stručnjacima.

- UNPROFOR priopćio da je Hrvatska prihvatila prijedlog generala Jeana Cota za prekid vatre u Hrvatskoj pod uvjetom da UNPROFOR preuzme isključivo kontrolu nad tri sela zauzeta od Hrvatske vojske 9. rujna.

- Tragična bilanca srpskog terorizma na području Karlovca od 9. rujna do danas: 22 poginula i 65 ranjenih osoba, uglavnom civila.

- U pismu hrvatskom predsjedniku dr. Franji Tuđmanu predsjednik Hrvatske Republike Herceg-Bosne Mate Boban odgovorio da je njegovo pismo prihvaćeno na svim razinama i da će se u HR H-B strogo pridržavati međunarodnog ratnog i humanitarnog prava.

- Pripadnici muslimanske Armije BiH počinili su u ramskom selu Uzdolu nedaleko Prozora stravičan zločin nad tamošnjim mještanima - mučki su napali selo i izmasakrirali 41 Hrvata.

- U Chicagu osnovana od 25. organizacija Amerikanaca hrvatskog podrijetla: Nacionalna federacija hrvatskih Ameikanaca (NFCA).

- U Predsjedničkim dvorima završeni razgovori izaslanstava Republike Hrvatske i Republike BiH te Federacije BiH. Predsjednik Tuđman i Izetbegović izvijestili tom prigodom da su se izaslanstva dogovorila o hitnoj uspostavi općinskih i kantonalnoj vlasti, otvaranju ceste Metković-Doboj, kao i o programu za hitan povratak izbjeglica.

- Najžešće od početka godine, četnici topničkom paljbom zasuli županjsku Posavinu, s tri razorna projektila gađano samo središte Županje.

- Vojnici Armije BiH, nakon jakih borbi sa Srbima, izbili na sjeverne republičke granice u zapadnoj Bosni.

- Njemački promatrači smatraju da je mirovni plan kontaktne skupine propao i da se na prostorima bivše Jugoslavije očekuje nastavak rata.

- Britanska diplomacija vrši višestruke pritiske na američku vladu da odustane od ukidanja embarga na oružje bosanskoj vladi.

- Predsjednik radne skupine tzv. SRJ, koja djeluje u sklopu radne skupine Međunarodne konferencije o bivšoj Jugoslaviji zadužene za podjelu imovine te bivše države, akademik Kosta Mihajlović, odbacio najnoviji nacrt sporazuma.

- "Bosanska vlada ne smije u Njemačkoj ubirati poreze od svojih državljana", izjasnio se bavarski ministar za socijalna pitanja Gerhard Glück.

- Nakon žestokih pješačko-topničkih borbi hrvatske snage u potpunosti razbile srpski otpor i oslobodile stari kraljevski grad Jajce. U akciji hrvatskih snaga oslobođeno 2.000 četvornih kilometara, a zapovijed za protuudar izdana nakon četničkih napada na Kupres, Glamoč i Grahovo.

**- Nakon opsežnih priprema, na oslobođenoj Banovini počela ekshumacija žrtava iz masovnih grobnica, prvo na lokaciji vile Gavrilović u Petrinji, a nastavit će se pokraj nove petrinjske bolnice, u blizini bivše vojarne "Vasilj Gaćeša".**

- Nizozemski časnici UNPROFOR-a uništili film koji prikazuje pripadnike "plavih kaciga" kako mimo promatraju bosanske Srbe pri pripremi masakra nad muslimanskim civilima iz Srebrenice, tvrdi se u TV-emisiji BBC-a o padu muslimanske enklave.

- Održani izbori u BiH, koji se ocjenjuju kao najkompliciraniji u povijesti i na kojima je sudjelovalo između 2,5 i 2,9 milijuna glasača.

- Haaški sud raspisao međunarodnu tjeralicu za Ivicom Rajićem, optuženim za ratne zločine u Stupnom Dolu.

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.